**Насоки за развитие на дейността на НЧ „Зора-1945“**

**през 2022 година**

Културно-масова и културно-просветна дейност на Народно читалище „Зора-1945” през 2022 година отново ще бъде насочена към следване на традициите и надграждане на постиженията на културната институция.

Цялостната дейност на читалището ще бъде осъществена в сътрудничество с Община Ямбол, професионалните културни институти, творческите групи, учебните заведения и териториалните структури на Министерството на труда и социалната политика в града.

**ОСНОВНИ ЗАДАЧИ:**

1. Приобщаване на младите хора към изкуството на **четенето с разбиране** чрез творческо използване на силата на художествената литература.
2. Разширяване и жанрово обогатяване на формите на любителското художествено творчество.
3. Осъществяване на още по-атрактивни, разнообразни и качествени културни прояви, съобразени с духовните потребности на гражданите.
4. Работа по проекти.
5. Организиране на повече културни събития извън сградата на читалището, съобразно новите тенденции за развитие на културните процеси.
6. Разнообразяване на инициативите на читалището в интернет пространството.
7. Организационни.
8. **БИБЛИОТЕЧНА ДЕЙНОСТ**
   1. Библиотечно обслужване на гражданите и периодично попълване на библиотечния фонд на библиотеката и библиотечния клон към читалището с нова литература и годишен абонамент.
   2. Организиране на:

* срещи с изявени български автори;
* литературни четения в детските градини и училищата по повод годишнини на автори от българската и световната литература;
* литературни игри с учениците от начален курс;
  1. Експониране на изложби и кътове с литература, посветени на бележити годишнини и изявени творци.

1. **ЛЮБИТЕЛСКО ХУДОЖЕСТВЕНО ТВОРЧЕСТВО, ШКОЛИ И КЛУБНИ ФОРМИ**

**Екипът на читалището създава необходимите условия за активна творческа дейност на формациите:**

* 1. Ателие по рисуване – ръководител Цветан Казанджиев;

2.2. Школа по народно пеене „Зорица” – ръководител Нанка Колева;

2.3. Клуб „Читалнята” – ръководител Екатерина Богдева;

2.4. Клуб „Знам, искам, мога” – ръководител Евдокия Янкова;

2.5. Арт ателие – ръководител – Дарина Сивкова;

2.6. Вокална група „Пятница 13” – ръководител Елена Иванова;

2.7. Вокална група „Зорница” – ръководител Сава Георгиев;

2.8. Групи за автентичен фолклор /4 бр./ – коледари – ръководители Недялко Йорданов, Симеон Василев, Иван Марчев, Асен Кирилов;

2.9. Клуб за български народни танци „Ямболи” – ръководители Красимира Бошева и Диана Динева.

1. **КУЛТУРНО-МАСОВА ДЕЙНОСТ**

Културно-масовата дейност на читалището е насочена към хората от всички възрасти. Планирано е организирането на фестивали, младежки форуми, концерти, тематични вечери, викторини, изложби, творчески срещи, кулинарни празници и изяви на самодейците от всички формации на читалището.

* 1. Пресъздаване ритуала на народния празник „Трифон Зарезан“;
  2. 40-то издание Национален Фолклорен ученически фестивал „Родило се, преродило”;
  3. 5-то издание на Ученически фестивал „Песните на Европа” – поп и джаз пеене;
  4. Творци на българското слово – срещи с автори и представянето им на ямболската публика;
  5. Творческа среща от поредицата „Приятел на Зора”;
  6. Изложба гоблени;
  7. „Литературни игри” – състезание за ученици от 2 до 4 клас;
  8. Младежки ораторски форум;
  9. Фестивал „Младият Ямбол твори”;
  10. „Заедно на хорото“ с Клуб за български народни танци „Ямболи“ по повод Деня на Ямбол – Свети Дух.
  11. Кулинарен празник „Есенна ямболска трапеза”;
  12. Пресъздаване обичая Коледуване;
  13. Културни събития, посветени на местни и национални празници и на празнично-обредния календар на българина - честване на Бабинден, Баба Марта, Никулден, Коледа; почитане на Освобождението на България, Международния ден на жената, Ден на българската просвета и култура и на славянската писменост, Ден на Съединението, Ден на Независимостта на България, Ден на народните будители, Ден на християнското семейство.
  14. Творчески срещи от поредицата „Жени творци”;
  15. Художествени изложби в арт салона на читалището;
  16. Отбелязване на годишнини на творци с принос в националната и световната култура.

1. **РАБОТА ПО ПРОЕКТИ:**
   1. Разработване на нови (самостоятелно и в партньорство) проекти.
2. **СТОПАНСКА ДЕЙНОСТ:**
   1. Ремонт и поддръжка на сградата – със собствени средства и чрез участие в проекти.
3. **ОРГАНИЗАЦИОННИ ЗАДАЧИ:**
   1. Провеждане на заседания на читалищното настоятелство;
   2. Повишаване квалификацията на служителите на читалището, чрез участието им в различни форми на обучение;
   3. Поддържане сайта на читалището;
   4. Организиране на Общо събрание на читалището – 2022 г.

**Забележка:** Планът е отворен и са възможни промени по време на неговата реализация.

**Читалищно настоятелство**